CELEX: 62021CN0374
Language: fi
Date: 2021-06-18 00:00:00
Title: Asia C-374/21: Ennakkoratkaisupyyntö, jonka Supremo Tribunal Administrativo (Portugali) on esittänyt 18.6.2021 – Instituto de Financiamento da Agricultura e Pescas IP (IFAP) v. AB, CD ja EF

6.9.2021   
            
            
               FI
            
            
               Euroopan unionin virallinen lehti
            
            
               C 357/10
            
         
      Ennakkoratkaisupyyntö, jonka Supremo Tribunal Administrativo (Portugali) on esittänyt 18.6.2021 – Instituto de Financiamento da Agricultura e Pescas IP (IFAP) v. AB, CD ja EF
      (Asia C-374/21)
      (2021/C 357/13)
      Oikeudenkäyntikieli: portugali
      
         Ennakkoratkaisua pyytänyt tuomioistuin
      
      Supremo Tribunal Administrativo
      
         Pääasian asianosaiset
      
      
         Valittaja: Instituto de Financiamento da Agricultura e Pescas IP (IFAP)
      
         Vastapuolet: AB, CD ja EF
      
         Ennakkoratkaisukysymykset
      
      
                  1)
               
               
                  Onko 18.12.1995 annetun asetuksen N:o 2988/95 (1) 3 artiklan 1 kohta esteenä sellaiselle kansalliselle lainsäädännölle, jonka mukaan vanhentumisaikaa ei voida soveltaa, kun neljän tai kahdeksan vuoden määräaika on kulunut vireille pannussa pakkotäytäntöönpanomenettelyssä, koska tätä kysymystä voidaan arvioida vain sellaisen hallintovalituksen yhteydessä, joka on tehty päätöksestä, jossa määrätään perusteettomasti saatujen määrien palauttamisesta todetun väärinkäytöksen perusteella?
                  Siinä tapauksessa, että tähän vastataan kieltävästi, kysytään seuraavaa:
               
            
                  2)
               
               
                  Onko asetuksen N:o 2988/95 3 artiklan 2 kohdassa säädettyä kolmen vuoden määräaikaa pidettävä sellaisen velan vanhentumisaikana, joka syntyy, kun tehdään päätös, jossa vaaditaan sellaisten määrien palauttamista, jotka on saatu rahoitukseen liittyvien väärinkäytösten vuoksi perusteettomasti? Alkaako kyseinen määräaika kulua päivämäärästä, jona tällainen päätös tehtiin?
                  Siinä tapauksessa, että tähän vastataan kieltävästi, kysytään myös seuraavaa:
               
            
                  3)
               
               
                  Onko asetuksen N:o 2988/95 3 artikla esteenä sellaiselle kansalliselle lainsäädännölle, jonka mukaan velan [vanhentumisajan kuluminen] keskeytyy, kun edunsaajana olevan yhtiön toissijaisesti vastuussa olevat henkilöt saavat asianmukaisesti tiedon heihin kohdistuvasta toissijaisesta täytäntöönpanosta, ja pysyy keskeytyneenä siihen saakka, kunnes tehdään lopullinen tai lainvoimainen päätös, jolla tällaisten toissijaisesti vastuussa olevien henkilöiden esittämä vastaväite ratkaistaan?
               
            
         (1)  Euroopan yhteisöjen taloudellisten etujen suojaamisesta 18.12.1995 annettu neuvoston asetus (EY, Euratom) N:o 2988/95 (EYVL 1995, L 312, s. 1).